Goue Leeus leer Russiese Bere rugby les deur Dave | Bydraes | Woes - Kreatiewe platform vir Afrikaans
Titel: Goue Leeus leer Russiese Bere rugby les
Aantal woorde: 376
Datum gepubliseer: 21 Jan 2013
Die wedstryd Saterdag tussen die Goue Leeus en die Russiese Bere het weer bewys dat die top 8 rugby lande wêrelde verwyder is van mekaar. 'n Jong relatief onervare Leeus span het die Bere, die Nationale span van Rusland, met 51-13 geklop op 'n nat Ellis Park voor 4495 toeskouers. Dit moes egter te wagte gewees het na die besoekers se nederlaag van 14-0 teen UJ vroeër die week. Dit was steeds nie 'n maklike wedstryd gewees nie.
Die nat veld en mot-reen wat deurgangs geval het en 'n skeidsregter wat moontlik meer voordeel kon speel, het gesorg vir 'n stamp en stoot wedstryd. Kingsley Jones het dalk tereg gehad toe hy gese het: "As die skeidsregter sy fluitjie die helfte minder geblaas het vanaand, sou dit steeds te veel gewees het."
Hanterings foute en swak dissipline het albei spanne se aanval by tye lam gele. Die Leeus het egter die beste daarvan af gekom. Rusland het gesukkel in dioe skrums en twee geelkaarte, een elke kant van halftyd, het dit nie makliker gemaak nie. Die twee straf driee wat toegeken is het dalk ook die eindtelling beter laat lyk as wat dit andersins sou wees.
Die Leeus kan egter baie positiewe dinge uit die wedstryd neem voor volgende week se kragmeting teen dioe Cheetahs. Debutant spelers het gewys wat in hulle steek en die driee wat gedruk is was dan ook deur hulle. Deon Helberg, Warick Tecklenberg, Ruhan Nel en Marnitz Boshoff het almal onder die pale gaan kuier. Lionel Cronje het geen fout met die skopskoen gemaak nie en 2 strafskoppe en 4 verdoelskoppe deur die pale gestoot. Boshoff het welo 2 van sy 3 pogings verbrou.
Dan is daar spelers soos JC janse van Rensburg, Hendrik Roodt en Willie Britz wat hulle staal getoon het by die afbreek punte en in die skrums. Die Leeus se afrigter en kaptein het beide dit duidelik gemaak dat dit nie makliker raak van hier af nie en dat hulle wil wys wat in hulle steek teen die Suid-afrikaanse Super Rugby spanne.
Rusland het die wedstryd gesien as goeie voorbereiding vir hulle volgende reeks van wedstryde in die Nasies Beker. Hulle het uitgewys dat diepte in russiese rugby groei en dat hulle meer en meer spelers het om van te kies.
As ons net hanteringsfoute kan uitsorteer en ilimineer gaan ons 'n groot verkil kan maak.
7 jaar 2 maande 2 weke 4 dae 16 ure oud